alibayram/wikipedia-40-langs huggingface dataset:
Prins Charles (flertydig)

Prins Charles kan være flere forskellige personer:

 Charles I af England var kendt som Prins Charles fra 1616 til 1625
 Charles II af England var kendt som Prins Charles fra 1630 til 1649
 Charles 3. af Monaco var kendt som Prins Charles fra 1818 til 1856
 Prins Charles af Belgien (1903–1980), prinsregent i Belgien fra 1944 til 1950.
 Prins Charles af Luxembourg (1927–1977)
 Prins Charles af Wales (født 1948), den nuværende arving til den engelske trone (2005)
 Prins Charles af Luxembourg (født 2020)
Prinsens Livregiment

Prinsens Livregiment blev oprettet i den 30. november 1657 under navnet Ebersteins Fodregiment, idet Frederik 3. under Karl Gustav-krigen lod feltmarskal Ernst Albrecht von Eberstein hverve et regiment à 8 kompagnier.

Regimentet ophørte med at eksistere ved sammenlægningen med Jydske Dragonregiment fra udgangen af august 2005. Regimentet var sidst garnisoneret på Skive Kaserne. Den 33' og sidste regimentschef var Jens Christian Lund.

Regimentets fane har to fanebånd, som hver repræsenterer tre slag:
 "Nyborg 1659, Wismar 1675, Rügen 1715" for deltagelse i
 slaget ved Nyborg, 14. november 1659 under Karl Gustav-krigen,
 stormen på Wismar, 13. december 1675 under Skånske Krig,
 erobringen af Rügen, december 1715 under Den Store Nordiske Krig.
 "Treldeskansen 1849, Dybbøl 1848 og 1864" for deltagelse henholdsvis Treårskrigen og 2. Slesvigske Krig.

Prinsens Livregiments motto er GLORIA FINIS ("Æren det højeste", "Ære (fuld indsats) til det sidste" eller "Æren frem for alt" i regimentets tolkning). Regiments mærke – en vildorne – bæres fortsat af musikkorpset, som nu benævnes Prinsens Musikkorps.

Placeringer 
Prinsens Livregiment havde garnison følgende steder:
 København (2., 13. og 23. bataljon) Ringsted (33. bataljon til 1909) (1880-1923)
 Viborg (13.; 23. og 27. bataljon) Odense (27. bataljon) (1923-1932)
 Viborg Kaserne (1932-2001)
 Skive Kaserne (2001 – 2005)

Kilder 
 H. Mikkelsen, Eberstein – fra Glückstadt til Nyborg, .
 3. Regiment (P. Bosse), 3. Regiment, Viborg 1957.
 J.P. Olsen m.fl., GLORIA FINIS, Prinsens Livregiments historie 1657-2005, .

Eksterne henvisninger 

 Regimentets Soldaterforening 
 Boganmeldelse med omtale af stormen på Wismar 

Hæren
Etableret i 1657
Viborgs historie
Ophørt i 2005
Nedlagte militære enheder fra Danmark
Privilegium

Privilegium betyder forret eller særret, der ved lov eller administrativ bestemmelse er indrømmet en enkelt person eller klasse af personer, og var i kraft i Danmark under enevælden.

Indtil næringsfrihedens gennemførelse i midten af 1800-tallet blev privilegier givet til forskellige former for næringsvirksomhed, blandt andre:

 købstæder og handelspladser,
 fabriksvirksomhed,
 mølledrift,
 godser og herregårde.
 Kroer – navnlig landevejskroer

Der kan skelnes mellem:
 eneret til at drive en bestemt form for virksomhed inden for et givet område (fx købstædernes læbælter),
 særret til visse former for virksomhed, der ellers var tillagt andre, eller som i almindelighed ikke måtte udøves,
 frihed for visse pligter (fx beskatning).

Efter indførelsen af Junigrundloven har man i Danmark så vidt muligt afskaffet den del af privilegievæsenet, der fremtrådte som vilkårlig begunstigelse og ikke kunne begrundes ud fra almene hensyn. Grundloven af 1849 bestemmer således i sin §97, at "enhver i lovgivningen til adel, titel og rang knyttet forret er afskaffet."

Kilder/henvisninger 
 Salmonsens Konversationsleksikon, 2. udgave, bind XV (1923), s. 145; opslag: Købstadsprivilegium
 Ordbog over det danske sprog

Noter

Se også 
 Hanseforbundet
 Købstad
 Bevilling

Politik
Prix Femina

Prix Femina er en fransk litteraturpris, der blev oprettet i 1904 af 22 journalister på magasinet La Vie heureuse som en reaktion på Goncourtprisen. Prisen uddeles årligt af en rent kvindelig jury første onsdag i november. Blandt prismodtagerne findes Romain Rolland (1905), Georges Bernanos (1929), Antoine de Saint-Exupéry (1931), Marguerite Yourcenar (1968), Jorge Semprún (1969), Régis Debray (1977).

Femina, Prix
Etableret i 1904
Hædersbevisninger fra Frankrig
Problem

Et problem (fra græsk πρόβλημα – próblema – „det, som foreligger" (til løsning)) er en opgave eller et spørgsmål, som ikke er besvaret umiddelbart. Når opgaven er klaret eller når svaret kendes, er problemet løst.

Et problem kan derfor defineres som spændingen mellem en faktisk tilstand og en ønsket tilstand og kan berøre alle områder af menneskelig virksomhed. Nogle problemer er lette at løse, andre er mere vanskelige, og nogle uløselige.

Der kan være stor forskel på, hvordan objektive problemer opfattes. En pessimist ser typisk på problemer som større eller mindre forhindringer på vejen mod det mest ønskværdige. En optimist ser på problemer som interessante udfordringer. I moderne managementsprog har ordet en sådan klang af udfordring.

Der findes forskellige metoder inden for problemanalyse, som kan hjælpe til at afgrænse løsningsmulighederne. Et eksempel på en metode inden for samfundsvidenskab er følgende:

 Hvori består problemet?
 Hvem har fordel af, at problemet bliver løst?
 Hvis interesser vil lide skade ved, at problemet bliver løst?
 Hvilke løsningsmodeller kan man forestille sig?
 Hvad vil omkostningerne være i forbindelse med problemets løsning for hver af de respektive mulige løsningsmodellers vedkommende?

De mulige løsningsmodeller vurderes, der træffes et valg og udarbejdes en plan for problemets mulige løsning. Problemformulering og løsningsforslag er ofte tæt forbundet.

Problemløsning
Ledelse
Filosofiske grundbegreber
Procedure

Procedure er et fremmedord, der stammer fra det latinske "procedere", som betyder at gå fremad. Ordet anvendes i flere sammenhænge.
Produkt (erhverv)

Et produkt er en "ting fremstillet af arbejdskraft eller arbejde" eller som "resultat af en handling eller en proces". Ordet stammer fra udsagnsordet (at) producere, fra latinsk prōdūce(re) '(at) føre eller frembringe'. Siden 1575 har ordet "produkt" refereret til alt produceret. Siden 1695 har ordet refereret til "ting produceret".

I økonomi og handel tilhører produkter en bredere kategori af goder. Den økonomiske betydning af produkt blev første gang benyttet af den politiske økonom Adam Smith.

I markedsføring er et produkt alt, der udbydes på et marked, som en vare, der kan tilfredsstille et ønske eller et behov. Indenfor detailhandel kaldes produkter for handelsvarer. Inden for fabrikation købes produkter som råvarer og sælges som slutprodukter. Råvarer er normalt råstoffer såsom metaller og jordbrugsvarer. Indenfor projektledelse er produkter formelt defineret som de projektleverancer, der bidrager til det færdige projekt. Inden for forsikring er produkterne de forsikringspolicer som forsikringsselskaberne sælger.

Se også 
 Product Life Cycle

Referencer

Litteratur 
 Herlyn, W.: PPS im Automobilbau - Produktionsprogrammplanung und -steuerung von Fahrzeugen und Aggregaten. Hanser Verlag, München, 2012 -

Eksterne henvisninger 
 Latest products Specifications

Produkter
Markedsføring
Profession

En profession er næsten det samme som et fag.

Ordet profession bruges dog mest om faggrupper der har et mere eller mindre fælles værdigrundlag. Som et eksempel kan nævnes at de danske lærere med iver har udviklet et fælles professionsideal.

Se også skuespiller, covergirl, showgirl, forfatter, komponist, servitrice, kok, tjener, bodyguard, erhvervsøkonom.

Stillingsbetegnelser
Projekt

Et projekt er som en engangsopgave (unik opgave) med en serie sammenkædede aktiviteter, et konkret mål eller slutresultat, et start – og sluttidspunkt.

Ordet projekt bruges om mange forskellige aktiviteter og definitionerne varierer. De fleste definitioner indeholder nedenstående fire punkter:
 En unik opgave – i modsætning til rutineopgaver, sager mv.
 Projektet har et specifikt formål, der indeholder to typer mål:
 produktmål: det konkrete resultat af projektet.
 nyttemål: der er det slutmål, som produktmålet skal opfylde.
 Projektet har sin egen organisation – med forskellige typer ressourcer, der i fællesskab bidrager til projektets mål.
 Projektet har en tidsmæssig afgrænsning. Projektet startes og afsluttes.

Se også 
 Forening, Møde, Bureaukrati, Organisation, Plan, Forslag.
Projektil

Et projektil er en genstand fra patronen, der sendes gennem luften hvor kraftpåvirkningen sker ved afsendelsen. Som regel tænkes på en kugle fra et håndskydevåben (kaldes også et skarp), men granater, pile, spyd og i princippet også tennisbolde m.fl. er projektiler. Fælles for dem alle er at de bevæger sig i overensstemmelse med kasteparablen.
Hastigheden for et projektil fra en revolver eller en automatpistol er omkring 150 – 550 m/s, hvorimod et projektil der affyres fra en typisk militær riffel vil have en hastighed på omkring 800-1200 m/s.

 
Skydevåben
Inerti
Prolog

Prolog har flere betydninger:

 Prolog (kunst) – forord eller fortale, "indledning" i skuespil, bøger, etc. (modsat epilog som er i slutningen)
 Prolog  (cykling) – er en kort enkeltstart i cykling.
 Prologen – er den første etape i Tour de France.
 Prolog  (programmeringssprog)  –  er et programmeringssprog.
 Visual Prolog    – (tidl. PDC Prolog og Turbo Prolog) dansk produceret, objektorienteret udvidelse af Prolog.
Stedord

Stedord eller pronomen er en ordklasse i adskillige sprog, herunder dansk. Det erstatter  navneordet.

Stedord opdeles traditionelt i et antal undergrupper:
 Personlige stedord (personligt pronomen):

F.eks.: Jeg er rask, han er syg.

 Ejestedord (possesivt pronomen): 

F.eks.: Det er hans børn, men vores hus.

 Henførende stedord (relativt pronomen): [der, som, hvilken, hvilket, hvilke, hvad, hvem, hvis]
 F.eks.: Det er alt, hvad jeg ved.
 Påpegende stedord (demonstrativt pronomen): [den, denne, sådan, det, dette, sådant, de, disse, sådanne, begge, samme, selv, hin]
 F.eks.: Jeg beholder denne bog.
 Gensidige stedord (reciprokt pronomen): [hinanden, hverandre]
 F.eks.: De kunne lide hinanden.
 Ubestemte stedord (indefinit pronomen): [en, et, man, ingen, nogen, nogle, hver, nogenting, ingenting, enhver, al, alting]
 F.eks.: Det ved enhver.
 Spørgende stedord (interrogativt pronomen): [hvem, hvad, hvis, hvilken, hvilket, hvilke]
 F.eks.: Hvad er klokken?
 Tilbagevisende stedord (refleksivt pronomen): [mig, dig, sig, os, jer]
 F.eks.: Han slog sig på armen.

Reference 
 Mønsteds Kursus i Modersmålet, hæfte 13 og 14, januar 1999.
 På den danske wiktionary kan man finde omtale af personlige pronominer på dansk.

Henvisninger 

Ordklasser
Protoplasma

Protoplasma er en betegnelse for cellevæsken hos prokaryoter, primitive organismer, hvis celler ikke er opdelt i cellekerne og cytoplasma. Prokaryoter tæller hovedsageligt bakterier, men også andre primitive livsformer.

Protoplasma består, ligesom cytoplasma hovedsageligt af vand (75-80%) samt salte, proteiner, lipider, nukleinsyrer, kulhydrater, fedt, fosfatider, enzymer og andre organiske stoffer.

Cellebiologi
Forholdsord

Forholdsord er en ordklasse, der indeholder ord, som beskriver det forhold (i stilstand eller bevægelse), man ønsker at understrege for det følgende navneord. På dansk er et forholdsord næsten altid før det ord, det beskriver. Det kaldes også en præposition på latin. På andre sprog kan forholdsordet være placeret efter ordet, det beskriver, og kaldes en postposition.
Generelt kaldes begge typer af forholdsord appositioner - med en latinsk betegnelse adpositioner.

Et forholdsord og det følgende navneord danner tilsammen et forholdsordsled.
For eksempel:

 Han stod foran huset
 Hun gik hen foran huset
 De lå bag ved bilen
 Barnet lå omme bag ved bilen
 Nu skal du i seng
 Nu går jeg ind i seng
 Forsvaret arbejder til lands, til vands og i luften

En god huskeregel: Et forholdsord forholder sig til "kasserne". Foran kasserne, mellem kasserne, bagved kasserne, over, under, ved siden af, hen mod osv. En letkøbt løsning er at erstatte forholdsord med "i forhold til".

Enkelte forholdsord kan bruges som postpositioner. Typisk med et 'hele' før navneordet som dog ofte kan udelades, da det er implicit med denne konstruktion.
 Det sneede (hele) landet over
 Det sneede over hele landet
 De kørte (hele) byen rundt
 De kørte rundt i hele byen
 Hun brokkede sig hele filmen lang
 Hun brokkede sig gennem hele filmen

Postpositioner skal dog ikke forveksles med efterfølgende biord der ændrer betydningen af udsagnsordet og ikke navneordet.

Forholdsord styrer oblik kasus (afhængighedsfald) på dansk; men nominativ (nævnefald, grundledsfald) kan forekomme i særlige tilfælde. Vor Dronning Margrethe er blevet kritiseret for at sige »for de, der« i stedet for »for dem, der«. Konstruktionen med præposition efterfulgt af nominativ forekommer på rigsdansk kun, når der følger en relativsætning efter. Begge konstruktioner (for de, der / for dem, der) forekommer i sprog, der regnes for rigssprog og anvendes af indfødte sprogbrugere. Andre forekomster af nominativ styret af en præposition finder vi kun i dialekterne. Et eksempel fra Vestfyn er: »Det kunne også være sket for alle vi andre«. Konstruktionen er også observeret på Mors. På fx Sjælland ville man sige »for alle os andre«, ligesom på rigsdansk. Også på andre sprog styrer præpositioner i enkelttilfælde nominativ.

I visse danske sætningskonstruktioner kan forholdsordet være uden navneordsleddet:
 Han tog hatten på.
 Han tog hatten på hovedet.

Forholdsordene udgør en relativt lille ordklasse.
For dansk oplister Det Centrale Ordregister blot 96 forholdsord.

Henvisninger 

 Nguyen, Michael. 2020. A grammar of the adpositional phrase in Danish: On left located adpositional complements. Ph.d.-afhandling. Aarhus Universitet.
 Har dansk produktive postpositioner? Nguyen, Michael. 2020.Ny Forskning I Grammatik, 27.

Ordklasser

ta:விபக்தி
Pseudo-

Pseudo er et præfiks, der stammer fra det græske pseudes (falsk).

Præfikset bruges bl.a. til at karakterisere noget, der minder om det rigtige, men ikke er fuldstændig lig det. Inden for computerprogrammering kan man f.eks. tale om pseudorandomisering, en proces, der forsøger at simulere, at numre bliver valgt tilfældigt, men som i virkeligheden bliver valgt vha. en algoritme.

Pseudopodier ("falske fødder") er navnet på de fremvækster på encellede dyrs overflader, der gør dem i stand til at bevæge sig.

Den mest almindelige anvendelse er i pseudonym, ("falsk navn") – udtrykket bruges som regel i forbindelse med forfattere, der udgiver under et andet navn end deres eget.

Derudover kan præfikset bruges til at karakterisere, at noget foregiver at være noget, det ikke er, f.eks. pseudointellektuel, pseudoreligion og pseudovidenskab.

Præfikser
Pseudocrenilabrus multicolor

Pseudocrenilabrus multicolor kaldes også lille mundruger, tilhører gruppen af mundrugende cichlider (Cichlidae). 
P. Multicolor lever i tropisk ferskvand i store dele af Østafrika, og har i mange år været en populær akvariefisk, både pga. dens ringe krav til omgivelserne og dens interessante yngleadfærd.
Under parringslegen lægger hunnen omkring 50 æg, som befrugtes af hannen umiddelbart efter. De befrugtede æg tages derefter i munden af hunnen, som har æggene i munden i op til fjorten dage efter. 
Når ungerne er klækket, lukker hunnen ungerne ud af munden. Ungerne opholder sig i de næste par dage tæt ved moderen, og ved ethvert signal om fare, svømmer alle ungerne hurtigt ind i moderens mund igen.

Eksterne henvisninger 

 Fishbase om P. multicolor 

Ciclider
Akvariedyr
Psykiater

En psykiater (af græsk ψυχή psykhḗ "liv, sjæl" og ἰατρός iatrós "læge") er en speciallæge i psykiatri.

En psykiater behandler patienter med psykiske sygdomme – psykoser (sindssygdomme), personlighedsforstyrrelser og langvarige kriser, herunder stof- og/eller alkoholmisbrug. Behandlingen kan bestå af psykofarmaka, elektrochock (ECT) og psykoterapi.

Ud over at psykiatere er ansat ved sygehusvæsenet, kan de også være privatpraktiserende under den offentlige sygesikringsordning.

I 2005 var der i Danmark ca. 760 speciallæger i psykiatri. De 150 var privatpraktiserende i 2008.

Eksterne henvisninger 
 Helbredsprofilen: Psykiater – hvad kan en psykiater hjælpe dig med? 
 Dansk Psykiatrisk Selskab

Stillingsbetegnelser inden for sundhed
Ptah

Ptah var i den ægyptiske mytologi skaberguden, gud for håndværkere, for jorden og for underverdenen. Ligesom Osiris afbildes han stramt indpakket som en mumie med grøn hud (symbolet på genfødsel). Ptah afbildes også holdende herskerstaven, som kombinerede was-scepteret (= magt), ankh (= liv) og djed (= stabilitet). På hovedet bar han en blå hue.  Især var han byen Memphis' gud, og i den herfra stammende såkaldte "memphitiske" teologi opfattedes han tillige som den, der i tidernes morgen havde kaldt verden frem fra intet ved sine blotte befalinger.

Egypten har sit navn efter Ptah, via græsk Aigyptos (der betød både "Nilen" og "Egypten"), fra gammelegyptisk Ha(t)-ka-ptah (= "Tempel for Ptahs ka"). Egentlig var Ha-ka-ptah et navn for byen Memphis, men grækerne opfattede det som navn for hele landet.

Noter 

Egyptiske guder
Pueblo

Pueblo er spansk for landsby eller lille by. Det kan referere til:

 Pueblo, Colorado – by i Colorado, USA
 Pueblostammen – indianerstamme i New Mexico, USA
 Taos Pueblo – tusinde år gammel pueblo i New Mexico, USA, beboet af pueblostammen
Pulitzerprisen

Pulitzerprisen er en amerikansk journalistik-, litteratur- og musikpris, der uddeles årligt. 

Prisen, der administreres af Columbia University i New York City, blev grundlagt af den ungarsk-amerikanske journalist og avisudgiver Joseph Pulitzer, efter at han testamenterede sin formue til Columbia University i 1911. En del af formuen blev i 1912 anvendt til grundlæggelse af universitets journalistuddannelse (Columbia University Graduate School of Journalism), og resten blev båndlagt til de årlige prisuddelinger, som blev indledt i 1917. 

De enkelte priser er på hver USD 10.000, undtagen prisen inden for "public service journalism", som udgøres af en guldmedalje, som tildeles et amerikansk dagblad. Prismodtagerne udpeges efter indstilling af en komité nedsat af Columbia University, New York. I nogle af kategorierne er der krav om, at prismodtagerne skal være amerikanske statsborgere, mens der ikke er dette krav i resten af kategorierne. Det er dog bl.a. et krav om, at de journalistiske værker har været offentliggjort i et eller flere amerikanske dagblade.

I 2008 uddeltes priser inden for 14 journalistiske discipliner (hvoraf medarbejdere fra Washington Post modtog seks) og 6 kunstneriske inden for litteratur, historisk formidling og drama, 1 pris inden for musik samt med ujævne mellemrum ekstraordinære ærespriser, hvoraf en blev tildelt Bob Dylan i 2008.

Eksterne henvisninger 

 The Pulitzer Prizes – Officiel website 

Litteraturpriser
Musikpriser
Litteratur i USA
Q.s.

Q.s. kan have flere forskellige betydninger:

 Quantum satis – Forkortelse for det latinske udtryk som svarer til tilstrækkelig mængde.
 Q.s. – på recepter er i medicinske termer en mængdeangivelse for inaktivt fyldstof.
(15760) 1992 QB1

(15760) 1992 QB1 er en småplanet i vort solsystem. Det er det først fundne objekt i Kuiper-bæltet udenfor Neptuns bane, bortset fra Pluto og Charon, og har lagt navn til klassen cubewano. Navnet Smiley er blevet foreslået, men det er allerede anvendt på en asteroide, 1613 Smiley. Den har fortsat ikke fået et selvstændigt navn. Menes at have en diameter på omkring 200 kilometer. Opdaget 1992 af de to amerikanske astronomer David Jewitt og Janet Luu.

 Halve storakse: 43,7665 AU
 Excentricitet: 0,0657
 Omløbstid: 290 år
 Banehældning: 2,195°
 Småplanetnummer: 15760

{{DISPLAYTITLE:(15760) 1992 QB1}}

Kuiperbæltet
1992 QB1, (15760)
Qinghai

Qinghai (kinesisk skrift: 青海, pinyin: Qīnghǎi, ellers romaniseret også Ch'ing-hai eller Tsinghai) er en provins i Folkerepublikken Kina, opkaldt efter den store Qinghai-søen. 

Den kinesiske enkelttegnsforkortelse er 青 for Qing. Provinshovedstaden er Xining.

Provinsen grænser til Gansu i nordøst, den autonome region Xinjiang i nordvest, Sichuan i sydøst, og den autonome region Tibet i sydvest.

Det meste af Qinghai består af områder fra de traditionelle tibetanske provinser Kham og Amdo. Den er fødested og hjemsted til en række fremtrædende tibetanske skikkelser op gennem historien, blandt dem flere af Dalai Lamaerne.  

Provinsen har et areal på cirka 721.000 kvadratkilometer, og en befolkning på  5.570.000  indbyggere (2009).

Historie 
Størstedelen af området var tidligere provinserne Kham og Amdo i det historiske Tibet. I 1928 blev området en provins i det daværende Republikken Kina.

Administrative enheder 
Qinghai er inddelt i 8 enheder på præfekturniveau (Et bypræfektur, et præfektur og 6 autonome præfekturer)

Disse 8 enheder på præfekturniveau er inddelt i 43 enheder på amtsniveau (4 distrikter, 2 byamter, 30 amter og 7 autonome amter). Disse er igen inddelt i 429 enheder på kommuneniveau (115 bykommuner (towns), 253 kommuner (townships), 30 etniske kommuner (ethnic townships) og 31 subdistrikter).

Myndigheder
Den regionale leder i Kinas kommunistiske parti er Wang Jianjun. Guvernør er Xin Changxing, pr. 2021.

 
Provinser i Kina
Qu Yuan

Qu Yuan (ca. 340 f.Kr. - 278 f.Kr.) var en kinesisk forfatter og allegori-digter.

Eksterne henvisninger 

Digtere fra Kina
Urhistorie og forhistorie
Tjek fødsels- og dødsår
Kvadrofoni

Kvadrofoni er et system til gengivelse af lyd, der anvender fire uafhængige højttalere placeret i fire hjørner i området, hvor lyden afspilles. Kvadrofoni blev udviklet til et forbrugerprodukt i 1970'erne, hvor der blev foretaget mange indspilninger af musik i det kvadrofoniske format. Kvadrofoni var den første type surround sound til forbruger markedet. 

Trods store forventninger til formatet blev det en kommerciel fiasko grundet bl.a. tekniske vanskeligheder, høje priser og vanskeligheder for forbrugerne i at udnytte formatets muligheder.

Se også
Mono
Stereofoni - kort stereo

Lydteknologi
Film- og videoteknologi
Quai d'Orsay

Quai d'Orsay er en gade langs venstre seinebred i Paris. Hyppigt som betegnelse for det franske udenrigsministerium som ligger ved Quai d'Orsay.

Pladser, gader og veje i Paris
Jakobshavn Isbræ

Jakobshavn Isbræ eller Ilulissat Isbræ  eller Sermeq Kujalleq er en isbræ eller gletsjer, der får tilført is fra den Grønlands indlandsis. Den blev i 2004 optaget på UNESCO´s Verdensarvliste. Isbræen har en tykkelse på 680 m og er 7.500 m bred, og den er med en fart på op til 46 m om dagen verdens hurtigste isstrøm. Hver dag sender den 70-86 mio. tons is gennem Jakobshavn Isfjord eller Ilulissat Isfjord (også kaldet Kangia) og ud i den nærliggende Diskobugt. Det svarer til ca. 35 km3 isfjelde om året.

Der er gennem de sidste 150 år sket en stor afsmeltning og gletcherkanten er nu længere tilbage end på noget andet tidspunkt siden holocæn-perioden for 4-8.000 år siden. At den lokale havstrøm har ført betydeligt varmere bundvand ind i fjorden end tidligere har formentlig været medvirkende til den øgede afsmeltning og opbrydning.

Se også 

 Grønlands gletsjere
 Hiawatha-gletsjeren
 Nioghalvfjerdsfjordsgletsjeren

Eksterne henvisninger 

 "CHASING ICE" captures largest glacier calving ever filmed
 Portræt af isen ved Ilulissat 
 Gletsjer-tab i 00-erne var historisk stort
 Jakobshavn Isbræ flygter
 Indlandsisens historie

Gletsjere
Grønlands geografi
Qaasuitsup Kommune
Quasimodo

Quasimodo – en anden betegnelse for hvidesøndag (første søndag efter påske).
Quasimodo (fiktion) – navnet på klokkeren i Klokkeren fra Notre Dame.
Salvatore Quasimodo, italiensk digter og nobelpristager.
Quatrain

Et quatrain er et digt eller en strofe med fire linjer.

Poesi
Quebracho

Quebracho er hårde træsorter fra mindst tre træer, fra Gran Chaco området i Sydamerika.
 Schinopsis lorentzii (quebracho colorado santiagueño), i Sumak-familien
 Schinopsis balansae (quebracho colorado chaqueño), i samme familie
 Aspidosperma quebracho-blanco ("white quebracho"), i Singrøn-familien
Træet anvendes blandt andet til værktøj, jernbanesveller og bygningstømmer (især under vand). Af barken udvindes garvemidlet q-ekstrakt.

Træer
Quechua

Quechua er et sydamerikansk sprog i Andesregionen. Sproget har oprindelse hos inkaerne. Sproget tales i dag af af cirka 8-11 millioner af de oprindelige indbyggere, især i Peru (ca. 8 mio), Ecuador (knap 2 mio) og i Bolivia (ca. 1 mio.).

Referencer 

Amerikanske sprog
Inkariget
Sprog i Bolivia
Sprog i Peru
Sprog i Ecuador
RMS Queen Elizabeth

RMS Queen Elizabeth var et britisk oceanskib, opkaldt efter den britiske dronning Elizabeth.

Queen Elizabeth var det største passagerskib, der hidtil var søsat. Skibet var 314 meter langt og 82.998 bruttoregisterton stort. Skibet løb af stablen i 1940 og blev brugt som troppetransportskib under 2. verdenskrig.

Under Cunard Line indgik det i regulær transatlantisk rutefart i 1946. I 1968 blev skibet taget ud af drift og solgt med henblik på at blive indrettet til universitet. Skibet blev dog ødelagt ved en brand i Hong Kongs havn den 9. januar 1972.

Kilde/henvisning 

Queen Elizabeth, RMS
Queen Elizabeth, RMS
Royal Mail
Skibsvrag
RMS Queen Mary

RMS Queen Mary var et oceanskib, som i perioden 1936 til 1967 sejlede mellem Southampton i England og New York i U.S.A.

Skibet blev bygget til rederiet Cunard White Star Line i 1934 og er navngivet efter den daværende engelske kong Georg 5.'s dronning Mary of Teck.

Størrelsen var og er imponerende: 80.000 BRT, 311 meter lang, 79 meter høj, hvilket gjorde det til det næststørste passagerskib i verden – efter søsterskibet Queen Elisabeth.

Under 2. verdenskrig blev skibet anvendt som troppetransportskib mellem Australien/New Zealand og England med op til 15.000 soldater om bord.

Efter krigen fortsattes den transatlantiske passagertrafik indtil konkurrencen med flytransport stoppede rutetrafikken.

Queen Mary blev oplagt i 1967 i Long Beach, Californien, hvor det fungerer som hotelskib og museum.

Queen Mary 2 er fra 2004 og er en efterfølger til Queen Mary som verdens pt. største, længste og højeste passagerskib nogen sinde.

Det blev brugt både som inspiration, men også som rigtig rekvisit i filmen  Skibet var også kulisse for visse scener til filmen “S.O.S Titanic fra 1979, “Titanic 2” fra 2010 og “Out to Sea” fra 1997 samt flere andre film og TV serier, herunder “Little Britain in America”

Oceanskibe
Royal Mail
Queensberryreglerne

Queensberryreglerne er et regelsæt for boksning fra 1867 skrevet af John Graham Chambers og anbefalet af den 9. markis af Queensberry. I disse regler omtales polstrede læderhandsker første gang.

Queensberryreglerne ligger til grund for de nuværende regler i boksning.

Queensberryreglerne afløste London Prize Ring Rules.

Dommeren standsede den berømte kamp mellem udfordreren Oscar Wilde og John Douglas efter 2. omgang på point pga. Wildes blottelser.

Eksterne links 
 Queensberryreglerne på ibroresearch.com 

 
Boksning
Queensland

Queensland (QLD) er Australiens næststørste delstat. Den ligger i den nordøstlige del af landet. Queensland grænser i vest op til Northern Territory, i sydvest op til South Australia og i syd op til New South Wales. I øst grænser delstaten op til Koralhavet og Stillehavet. Queensland er med sine 5.354.800 indbyggere (september 2022) Australiens tredjefolkerigeste delstat. Befolkningen er koncentreret langs kysten, især i den sydøstlige del af delstaten. Queensland har et areal på 1.852.642 km2. Hovedstad og største by er Brisbane, der også er Australiens tredjestørste by. Queensland kaldes ofte ”Solskinsstaten”. Den er hjemsted for 10 af Australiens 30 største byer og har desuden landets tredjestørste økonomi. Joh Bjelke-Petersen, hvis forældre var indvandret fra Danmark til New Zealand, hvor Bjelke-Petersen var født i 1911, var premierminister i delstaten i over 19 år fra 1968 til 1987. Familien var indvandret til Australien i 1913.

Queensland var oprindeligt befolket af aboriginale australiere samt Torres Strait-øboere. Hollænderen Willem Janszoon var den første europæer, der gik i land i Queensland (og Australien). Det skete i 1606, da han udforskede Cape Yorks vestkyst. I 1770 gjorde løjtnant James Cook på Storbritanniens vegne krav på den australske østkyst. Kolonien New South Wales blev grundlagt i 1788 af guvernør Arthur Phillip i Sydney. New South Wales bestod dengang ligeledes af nutidens Queensland, Victoria og Tasmanien. Queensland blev i de følgende årtier udforsket, indtil John Oxley i 1824 grundlagde en straffekoloni ved Brisbane. Transporten med straffefanger ophørte i 1839, og fra 1842 tillod man fri bosættelse.

Delstaten er opkaldt efter dronning Victoria, som den 6. juni 1859 underskrev de papirer, der formelt adskilte Queensland fra New South Wales. Den 6. juni fejres i dag over hele delstaten som Queensland Day. Dronning Victoria valgte navnet Queensland frem for Cooksland, som ellers var blevet foreslået af den indflydelsesrige præst John Dunmore Lang. Queensland blev en australsk delstat ved Australiens samling i 1901.

Noter
Querétaro

Querétaro (formelt navn: Querétaro de Arteaga) er en delstat i det centrale Mexico. Mod nord deler staten grænse med San Luis Potosí, mod øst med Guanajuato, mod vest med Hidalgo, mod sydøst med delstaten Mexico og mod sydvest med Michoacán. Arealet er 11.978 km². Ved folketællingen i 2000 havde delstaten 1.404.306 indbyggere. ISO 3166-2 er MX-QUE.

Statens hovedstaden er byen Santiago de Querétaro, som ofte omtales som blot "Querétaro", og ligger cirka 200 km sydvest for Mexico City. Den er kendt for sin arkitektur fra kolonitiden.

Delstater i Mexico
Quetta

Quetta er hovedstaden i provinsen Baluchistan i Pakistan.

Eksterne henvisninger 

Byer i Pakistan
Quetzal

Quetzal (latin: Pharomachrus) er en fugleslægt i trogonerordenen, der findes i regnskove i Central- og Sydamerika. Disse meget farvestrålende fugle er skinnende grønne med en rød bug, men hunnerne har mere brunt eller gråt i fjerdragten. Navnet Quetzal stammer oprindeligt fra det indianske sprog Nahuatl.

Navnet Quetzal bruges om slægten, om de fem medlemmer af slægten, specielt Pharomachrus mocinno, og desuden på engelsk om en anden fugl i trogonerordenen, Euptilotis neoxenus (øretrogon). Denne arts overhale- og vingedækfjer er ikke særligt forlængede, og både hannens og hunnens næb er grålige, men ellers minder den om Pharomachrus. Desuden yngler den kun i det vestlige Mexico, omend den til tider ses i Arizona og New Mexico i det sydvestlige USA.

Pharomachrus mocinno – der på engelsk hedder "Resplendent Quetzal" (farvestrålende quetzal) – vil generelt være den, der henføres til med navnet Quetzal. Denne art findes kun i bjergskove i det sydlige Mexico og Centralamerika, og hannen har en meget lang hale. De øvrige arter fra slægten Pharomachrus er fra Sydamerika og har en "normal" halelængde.

Pharomachrus mocinno er i øvrigt Guatemalas nationalfugl, og deres møntfod hedder også Quetzal.

Se også 
 :wikispecies:Pharomachrus
 Quetzalcoatl

Mellemamerikas fugle
Trogoner
Quetzalcoatl

Quetzalcoatl er den vigtigste gud hos aztekerne i Mexico. Fremstilles ofte som en fjerklædt slange.
Quetzalcoatl er gud for visdom, intelligens og orden, men også for død og genopstandelse, og han er præsternes beskytter. Sammen med Tezcatlipoca, som er hans direkte modsætning, skabte han menneskene.  

Quetzalcoatl udtales [ket-sal-ko-atl]. Det er et ord i nahuatl, som var og er aztekernes sprog. Navnet består af to halvdele: quetzal = fugleslægten Quetzal (Pharomachrus) + coatl = slange. Den ordrette oversættelse skal altså være "Quetzal-slange", men almindeligvis bruger man i stedet udtrykket "den fjerklædte slange".

Der findes mange andre navne og betegnelser, der er knyttet til Quetzalcoatl. Derfor findes guden sommetider omtalt under sit egentlige navn og til andre tider under andre navne, som for eksempel Topiltzin = "Vor herre".

Se også 
 Quetzalcoatlus – en uddød flyveøgle fra den sene kridttid, navngivet efter Quetzalcoatl.

 

Præcolumbianske kulturer
Quickstep

Quickstep (engelsk for "hurtigtrin") er en hurtig selskabsdans i 4/4-takt.

Dansen opstod i kølvandet på charleston, som blev meget populær i midten af 1920'erne. Den bygger hovedsagligt på foxtrot iblandet nogle elemtenter fra charleston og gik i begyndelsen under betegnelsen Q.T.F.T. and C., som står for Quick Time Fox Trot and Charleston.

Quickstep er nu en international standardsportsdans, der danses i et nominelt tempo på 50 takter i minuttet.

Danse
Quintana Roo

Quintana Roo (forkortes Q.R.) er en stat i Mexico på den østlige del af Yucatán-halvøen. Mod nord og vest har den grænse til de mexicanske stater Yucatán og Campeche, mod 

øst til det Caribiske Hav og mod syd til landet Belize.

Hovedstaden i Quintana Roo hedder Chetumal. I Quintana Roo ligger også feriebyen Cancún, øerne Cozumel og Isla Mujeres, byerne Bacalar, Felipe Carrillo Puerto, Playa del Carmen, Puerto Juarez og Puerto Morelos, foruden mayaruinerne Chacchoben, Chakanbakán, Chamax, Coba, Dzibanché, El Meco, Ichpaatán, Kohunlich, Muyil, Oxtankah, Tankah, Tulum, Tupak, Xel-Há og Xcaret.

Staten har et areal på 50.350 km² og et indbyggertal på omkring 1.200.000 (2003), hvoraf mange bor i Cancún. I 1970 havde staten kun omkring 90.000 indbyggere. Indbyggertallet vokser hurtigt på grund af hotelopførelser og det deraf følgende behov for mere arbejdskraft. Mange af statens immigranter kommer fra Yucatan, Campeche, Tabasco og Veracruz. ISO 3166-2-koden er MX-ROO.

Delstater i Mexico
Quirinalet

Quirinalet kan henvise til flere artikler:
 Quirinalhøjen – en af Roms syv høje
 Quirinalpaladset – et palads på Quirinalhøjen i Rom
Quirinus

Quirinus er en romersk gud, og han blev i republikansk tid identificeret som den guddommelige inkarnation af Roms grundlægger, Romulus. Navnet kommer måske af det sabinske ord for spyd (quiris), og derfor formodes det at Quirinus oprindeligt var en sabinsk krigsgud, der er gledet ind i det romerske pantheon, da sabinerne blev assimileret i den romerske befolkning. Dyrkelsen af Quirinus havde i republikansk tid stærke bånd til forfædrekulten.

Hovedtemplet for Quirinius lå på Quirinalhøjen, hvor sabinerne oprindeligt stammede fra, og præsterne, der administrerede hans kult blev kaldt Flamen Quirinalis. Hans årlige fest var Quirinalia, og den blev fejret den 17. februar.

Quirinus var fra den tidligste periode af Roms historie en del af den såkaldte Kapitolinske triade, som delte et tempel på Kapitol, og den bestod i kongetiden af Jupiter, Mars og Quirinus.

Oprindelse 

Navnets betydning er usikker, ifølge Dionysios af Halikarnassos stammer det fra det sabinske ord for spyd (quiris), og Roms borgere brugte også ordet quirites (spydbærer) som en ærestitel for sig selv. En anden betydning af quirites kan dog være co-viri (sammen-mænd). Pga. gudens tilhørsforhold til Quirinalhøjen antages det at Quirinus oprindelig var en sabinsk guddom, og at navnets betydning viser at han oprindelig var en krigsgud.

Historisk tid 

Quirinus blev formodentligt pga. af navnesammenfald associeret med det romerske folk (quirites), og senere med Romulus, den legendariske grundlægger af byen. Han blev derfor en personifikation af Roms borgere og de dyder, som de tillagde sig selv, og kan derved opfattes som gud for Roms borgere, når de optrådte eller havde optrådt i offentlige sammenhænge.

I kunsten blev han portrætteret som en skægget mand med religiøs og militær påklædning.

Romerske guder
Quisling

Quisling har siden 2. verdenskrig været et synonym for en kollaboratør, en værnemager eller en landsforræder. The Times benyttede "quisling" i betydningen "landsforræder" første gang 19. april 1940.  

Udtrykkets tilblivelse skyldes nordmanden Vidkun Quisling, der af tyskerne i 1942 blev udnævnt til "ministerpræsident" under den tyske besættelse af Norge 1940-45. Navnet Quisling - også skrevet Qvisling, Quislin, Qvislin og Quislinus - er en norsk slægt fra Telemark, som kan føres tilbage til den danske præst Laurits Ibsøn Quislinus (også stavet Lars Ibsen Qvislin, 1634–1700), som kom til Christiania som slotspræst  i 1665.  Navnet er en latinisering af stednavnet Kvislemark, beliggende på Sjælland. Leddet "kvisle" i "Kvislemark" skal hænge sammen med "todelt [å]" eller "dele af en å", og er beslægtet med ordet "kvist". 

En norsk tokroneseddel blev under krigen kaldt "en quisling", mens enkroneseddelen blev kaldt "usling", med begrundelsen, at der gik to uslinger på én quisling. 

Betegnelsen "quisling" slog igennem i løbet af krigen. Blandt andet kommenteredes det i en satiretegning af Ragnvald Blix med titlen "Vidkun Quisling på besøg i Berlin":
 Quisling: "Jeg er Quisling." Adjutanten: "Og navnet?"

Noter 

Ord og vendinger
Quito

Quito, formelt San Francisco de Quito,er hovedstaden i Ecuador. Byen ligger i det nordlige Ecuador i østskråningen af den 4759 m høje aktive vulkan Pichincha. Byen er beliggende i ca. 2.800 meter over havets overflade.

Quito er verdens højest beliggende hovedstad, der huser funktioner for både den udøvende og den lovgivende magt.

Quito er med sine  indbyggere den næststørste by i Ecuador; den største er Guayaquil.

Quitos centrum ligger ca. 25 km syd for ækvator. Quito blev grundlagt af spanieren Diego de Almagro den 15. august 1534.

I 1978 blev Quitos historiske bydel optaget på UNESCOs Verdensarvsliste.

Referencer

Eksterne henvisninger 

 Quito Ecuador 

Etableret i 1534
 
Verdensarvsområder i Nord- og Sydamerika
Quiz

En quiz er en underholdende konkurrence, om hvem der har den største paratviden på et bestemt område. Den kan udføres hjemme, på pubber eller i tv.

De anvendte regler varierer, men ofte er der en quiz-master, som stiller spørgsmål, og deltagere skal svare efter tur. Der gives point for rigtige svar, og den, der får flest point har vundet. En anden meget brugt form er, at deltagerne markerer, når de kan svare, og den, der markerer først får lov til at svare. I nogle quizzer giver forkerte svar strafpoint, så det kan betale sig at melde pas, hvis deltageren ikke kender svaret.

Siden 2003 har IQA hvert år afholdt VM i quiz.

Eksterne henvisninger 

 https://sproget.dk/lookup?SearchableText=quiz
 https://ordnet.dk/ddo/ordbog?query=quiz
 https://da.wiktionary.org/wiki/quiz
Quo vadis, Domine

Quo vadis, Domine er latin for “Hvor går du hen, Herre?”. Ifølge Johannesevangeliet stiller Simon Peter dette spørgsmål til Jesus i Jerusalem, inden Jesus bliver tilfangetaget og korsfæstet, og Jesus svarer: "Hvor jeg går hen, kan du ikke følge mig nu, men senere skal du følge mig." Herefter følger Jesu forudsigelse af Peters fornægtelse.

I de apokryfe Petersakter møder Peter igen Jesus på Via Appia uden for Rom, da Peter er ved at flygte ud af byen for ikke at blive martyr under kejser Neros kristenforfølgelser. Jesus bærer på et kors, og Peter spørger ham igen, hvor han er på vej hen. Jesus svarer: "Jeg er på vej til Rom for at blive korsfæstet igen", hvorefter Peter vender om, selv går ind til byen og bliver korsfæstet.

Henryk Sienkiewicz har skrevet en roman med titlen Quo vadis.

Referencer 

Latinske vendinger
Det Nye Testamente
Bibelske udtryk
Qwaqwa

Qwaqwa var et bantustan i Sydafrika. Arealet var på 655 kvadratkilometer. Ved folketælling i 1985 blev befolkningen optalt til 182.000. Hovedstaden var Phuthadithaba.

Sydafrika
QWERTY

QWERTY betegner det mest udbredte tastaturudlægning af bogstaverne på tastaturer til computere og skrivemaskiner. Navnet QWERTY kommer fra de seks første bogstaver i den øverste række af bogstaver på tastaturet.

QWERTY-tastaturet er oprindeligt lavet til mekaniske skrivemaskiner, og tasterne er placeret, så de ikke sætter sig fast, når man skriver. Konkret er det gjort ved, at bogstaver der ofte optræder lige efter hinanden i engelske ord, er placeret langt fra hinanden. Dette har vist sig også at være praktisk med hensyn til at skrive hurtigt, da man skriver hurtigere, når man skiftevis bruger venstre og højre hånd til at trykke på tasterne. Dog er Dvorak-tastaturet et resultat af forskning i denne effekt.

QWERTY-tastaturet er også lavet, så salgspersonellet kun skulle lede i øverste række efter bogstaverne til ordet "typewriter", når de skulle demonstrere produktet. Dette og "territory" er faktisk de længste engelske ord, der kan skrives med brug af kun én række. Tilsvarende, hvis man kun bruger den ene hånd, er de længste to ord "exaggerated stewardesses", hvor alle bogstaverne sidder til venstre hånd (hvis man benytter tifingersystemet).

QWERTY-tastaturudlægning blev patenteret i USA i 1868 af Christopher Sholes. Patentet blev efterfølgende solgt til James Densmore, der overbeviste riffelproducenten Remington, som præsenterede de første skrivemaskiner med dette layout i 1873. Patentet er sidenhen udløbet.

Afledte tastaturudlægninger 

 AZERTY – en fransk tastaturudlægning afledt fra QWERTY, hvor Q og W har byttet plads med A og Z
 QWERTZ – en tysk tastaturudlægning afledt fra QWERTY, hvor Z har byttet plads med Y

Tastaturer
Computertastaturer
Haverabarber

Rabarber (Rheum rhabarbarum) stammer fra det østlige middelhavsområde og Lilleasien og er første gang omtalt i Kina i det 28. århundrede f.Kr..

Anvendelse 
Oprindeligt blev rabarberens rod anvendt som lægemiddel i blandt andet Kina. Nu om stunder anvendes den især til madlavning. Da det er stængelen, der anvendes, og ikke frugterne, betragtes planten som en grøntsag. I praksis anvendes den dog oftest som en frugt til blandt andet saft, syltetøj og marmelade samt i desserter og kager. I disse tilfælde tilsættes et sødemiddel, traditionelt sukker, som smagsmæssigt neutraliserer indholdet af citronsyre, æblesyre og oxalsyre.

Historik 

I 1700-tallet var rabarber en ny plante i Europa og man tillagde den mange helsebringende egenskaber, hvilket skabte stor efterspørgsel efter planten. De kinesiske myndigheder forbød udførsel af de bedste planter under trussel om de strengeste straffe. Rensede og tørrede rabarberstilke blev pakket i uldsække og fragtet til grænsebyen Kiachta på kameler. I Kiachta blev stilkene solgt til russiske opkøbere i bytte mod pelse.  Derfra gik færden videre mod Vesten.

Etymologi 
I Sverige findes stadigvæk udtrykket "att lägga rabarber på något", som betyder "at lægge beslag på noget". 

På græsk havde man to ord for rabarber: Rheon fra persisk rewend, som på latin blev til rheum; og rha, det gamle navn for floden Volga, hvor rabarber blev dyrket. I middelalderlatin blev rabarber kendt som rha barbarum: Barbarum – et andet låneord fra græsk – kan oversættes som "fremmed" eller "udenlandsk". I tilknytning til det latinske ord rheum ændredes skrivemåden efterhånden til rheubarbarum.

Henvisninger 

Nytteplanter fra Europa
Nytteplanter fra Asien
Rabarber
Rabat

Rabat har flere betydninger:

 Rabat (handel) – nedslag i pris
 Rabat (vej) – del af vejareal, ofte mellem kørebane og grøft.
 Rabat (Marokko) – hovedstaden i Marokko
 Rabat (Malta) – en by på øen Malta, Malta
 Rabat (Gozo) – hovedby på øen Gozo, Malta

Se også
 Kalfatrejern – hvor en type kaldes rabatjern
Rabbiner

En rabbiner (gennem latin og græsk fra hebraisk רִבִי [ribbī] el. [rebbī]) er en jødisk religiøs leder og lærer. En rabbiners rolle er delvis parallel med præsterollen i kristendommen. Den vigtigste forskel er at centrale religiøse handlinger som vielser, navngivning og ledelse af gudstjenester ikke er forbeholdt rabbineren.

Danske overrabbinere 
 1920-1947: Max Friediger
 1947-1969: Marcus Melchior
 1969-1996: Bent Melchior 
 1996-2014: Bent Lexner
 2014-siddende: Jair Melchior

Se også 
 Jødedom

Titler
 
Hebraiske ord og vendinger
Radio (flertydig)

Radio kan henvise til flere artikler:

 Radiomodtager – et analogt radioapparat eller en radiomodtager.
 Radiofoni – selve det at kommunikere via radiobølger.
 Digital radio – en digital udsendelse af radiofoni.
 Radiotransceiver, radiofonitransceiver kort transceiver eller radio – er en sammenbygning af en transmitter (radiosender) og receiver (radiomodtager).
 Duplex radiotransceiver, duplex radiofonitransceiver – i disse sendes og modtages samtidigt.
 Internetradio – radiokanaler udsendt over internettet.
 Radiokanal – en bestemt frekvens, hvor der udsendes et bestemt program (en "radio").
 Radio (sang af The Corrs) – sang af The Corrs

Se også 
 Radioamatør
 Ray Dee Ohh
Radio

Radiokommunikation eller kort radio er en teknologi og en trådløs kommunikationsmetode via den del af de elektromagnetiske bølger, der kaldes radiobølger – radiofrekvenserne fra omkring 3 kHz til 300 GHz.
 
Radiokommunikation omfatter både radioudsendelse og radiomodtagelse. Radioudsendelse beregnet til offentligheden kaldes radiospredning (eng. radio broadcasting).

Set fra et teknisk synspunkt skelner man mellem radiofoni (envejsradiokommunikation) og radiotelefoni (tovejsradiokommunikation). Radiofoni kan bruges til at sende tale og musik og kan via FM-radio og DAB-radio gengive lyde ved næsten alle hørbare frekvenser. Radiotelefoni bruges til kommunikation fra skibe, flyvemaskiner og hyrevogne og har ikke nær den samme lydkvalitet. Til gengæld optager de enkelte radiokanaler til radiotelefoni typisk kun en femtendedel af den 'plads' i frekvensbåndet, som kræves af en radiofonistation med den bedre lydkvalitet.

Radiofoni anvendes til at sende radiokanal-, internet- eller tv-kanal-signaler (programmer) til et antal radiomodtagere eller fjernsynsmodtagere (lyttere eller seere), som tilhører en stor gruppe.

Historisk 

Radioen blev opfundet i slutningen af 1800-tallet af elektronikingeniøren Nikola Tesla.

Den første radiokommunikation omkring år 1900 anvendte en kohærer-baseret detektor-radiomodtager - og en gnistsender eller en buesender.

Guglielmo Marconi demonstrerede teknikken i 1895, men det var Valdemar Poulsen og P.O. Pedersen (ingeniør), der via buegeneratoren i 1902 udsendte kontinuerte bølger med en fast frekvens. Buegeneratoren kunne udsende tale og musik, men ikke i nutidens kvalitet.

Kilder/referencer

Se også 

 NATO's fonetiske alfabet
 Ekspeditionsord
 Kaldesignal
 VHF-radio

 Aleksandr Popov
 P.O. Pedersen
 Radioamatør
 Modulation
 radiotransmission
 radiosender
 radiostation
 Båndplan

Eksterne henvisninger 

 Radio og radiostationer (samlet nordisk liste, inkl. danske lokalradioer, fra MediaVejviseren)
 Dansk Radio - æterbølgernes historie
 Historiska landmärken under utvecklingen av överföring av information på elektronisk väg. 
 Microwave Hall of Fame 
 earlyradiohistory.us: United States Early Radio History

Radioteknik
 
Datatransmission
Radius (flertydig)

Radius har flere betydninger:
 Radius (cirkel) – afstanden mellem en cirkels centrum og omkreds.
 Spoleben – det latinske navn for spoleben.
 RADIUS (protokol) – en netværksprotokol.
Radix

Radix (latin; radix "rod") har flere betydninger:

 Et talsystems grundtal kaldes radix.
 I anatomi har en spinalnerve to rødder, radix anterior og radix posterior.

Se også
 Radikal – indirekte afledt af radix
RAF

RAF, akronymet har flere betydninger:
 Royal Air Force – det britiske luftvåben.
 Rote Armee Fraktion – en tysk terror-gruppe.
 Rīgas Autobusu Fabrika – busfabrik i Letland.
 Rapid Action Force – indisk politienhed til at sætte ind mod demonstrationer og oprør.
 RAF (musiker) – pseudonym for 1980ernes italienske musiker Raffaele Riefoli.
Kalkungrib

Kalkungrib () er en lille grib, som har sit udbredelsesområde i Nord- og Sydamerika.

Kalkungribben kan blive op til 80 centimeter fra hoved til hale.

Kalkungribben har åbne næsebor, og en veludviklet lugtesans, som gør den i stand til at lugte et ådsel selv over store afstande.

Fugle fra Amerika
Vestgribbe
Raffinering

Raffinering er rensning, som oftest af en form for naturlig ressource, eksempelvis olie eller sukker.

Se også 
 Råolie

Fremstilling
Ragnarok (flertydig)

Ragnarok kan henvise til flere artikler:

 Ragnarok – verdens undergang i den nordiske mytologi
 Ragnarok (tysk: Götterdämmerung) – opera af Richard Wagner, komponeret 1874, fjerde del af Nibelungens Ring
 Ragnarok – et norsk black metal-band
 Ragnarok - Album af det færøske viking metalband Týr fra 2006